
București,  17.04.2018




Către, 





BIROUL PERMANENT AL





CAMEREI DEPUTAŢILOR


Vă înaintăm, alăturat, raportul asupra proiectului de Lege privind unele măsuri în domeniul protecţiei apelor,  trimis Comisiei pentru mediu și echilibru ecologic, spre dezbatere pe fond, cu adresa nr. PL-x nr. 275 din 12 septembrie 2017. 
PREŞEDINTE,

ION CUPĂ



Parlamentul  României

Camera  Deputaţilor

	Comisia pentru MEDIU şi echilibru ecologic

București,  17.04.2018


Nr.4c-27/615



R A P O R T    

asupra proiectului de Lege privind unele măsuri 
în domeniul protecţiei apelor


În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a fost sesizată spre dezbatere, pe fond, cu proiectul de Lege privind unele măsuri în domeniul protecţiei apelor, transmis cu adresa nr. PL-x nr. 275 din 12 septembrie 2017 şi înregistrat la Comisia pentru mediu şi echilibru ecologic cu nr.4c-27/615 din 12 septembrie 2017.
La întocmirea prezentului raport, Comisia a avut în vedere avizul favorabil al Consiliului Legislativ (nr.297/3 mai 2017) și punctul de vedere favorabil  primit din partea Guvernului (nr.703/17.05.2017).
Proiectul de lege are ca obiect de reglementare stabilirea condiţiilor de autorizare, din punct de vedere al gospodăririi apelor, pentru folosinţele de apă care au în curs de realizare sau urmează să realizeze investiţii pentru infrastructura de apă uzată, autorizaţiile urmând a-şi păstra valabilitatea atâta timp cât sunt respectate termenele de realizare a lucrărilor înscrise în acestea, dar nu mai mult de 5 ani, după expirare, în următoarea autorizaţie, urmând a se înscrie valorile din tabelul nr.1 din Anexa 1 la Hotărârea Guvernului nr.188/2002.
Senatul, în calitate de primă Cameră sesizată, a adoptat proiectul de lege în ședința din data de 05 septembrie 2017.
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a examinat proiectul de lege sus-menţionat în şedinţa din data de 17 aprilie 2018.  La lucrările comisiei și-au înregistrat prezența un număr de 12 deputați, membri ai comisiei. 
La dezbaterea proiectului de lege a participat ca invitat, în conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare, doamna Adriana Petcu, secretar de stat în cadrul Ministerului Apelor și Pădurilor.
În urma examinării proiectului de lege, membrii comisiei au hotărât, cu majoritate de voturi, să propună Plenului Camerei Deputaţilor adoptarea proiectului de Lege privind unele măsuri în domeniul protecţiei apelor cu amendamentele admise redate în Anexa 1 și amendamentele respinse redate în Anexa 2, care face parte integrantă din prezentul raport. 
Prin obiectul de reglementare şi conţinutul său, proiectul de lege face parte din categoria legilor ordinare.

Conform prevederilor art. 75 alin.(1) şi (3) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră Decizională.
PREŞEDINTE,                                        SECRETAR,
    Ion Cupă                                           Farago Petru

Consilier parlamentar,

Alina Alexandriuc
Anexa 1

Amendamente Admise
la proiectul de Lege privind unele măsuri în domeniul protecţiei apelor 
	Nr.

crt.
	Text adoptat de Senat
	Text propus de comisie

(autorul amendamentelor)
	Motivație 

	0
	1
	2
	3

	1. 
	LEGE

privind unele măsuri în domeniul protecţiei apelor
	Nemodificat
	

	2. 
	Art.1. Prezenta lege are ca obiectiv stabilirea condiţiilor de autorizare, din punct de vedere al gospodăririi apelor, pentru folosinţele de apă care au în curs de realizare sau urmează să realizeze investiţii pentru infrastructura de apă uzată.
	Art.1. Prezenta lege are ca obiect de reglementare stabilirea condiţiilor de autorizare,  din punct de vedere al gospodăririi apelor, pentru folosinţele de apă care au în curs de realizare sau urmează să realizeze investiţii în infrastructura de apă uzată.
Autor: Comisia pentru mediu și echilibru ecologic 
	

	3. 
	Art.2. Pentru utilizatorii existenţi, care realizează lucrări de investiţii în infrastructura de apă uzată, în autorizaţia de gospodărire a apelor, emisă pe o perioadă limitată, se înscriu valori limită de încărcare cu poluanţi ai apelor uzate evacuate în receptori naturali, care nu depăşesc valorile limită prevăzute în tabelul nr.1 din anexa nr.2 la Hotărârea Guvernului nr. 188/2002 pentru aprobarea unor norme privind condiţiile de descărcare în mediul acvatic a apelor uzate, cu modificările şi completările ulterioare.
	Nemodificat
	

	4. 
	Art.3.- Autoritatea competentă pentru emiterea autorizaţiilor de gospodărire a apelor are obligaţia de a înscrie în acestea lucrările şi termenele stabilite prin proiectele care vizează investiţii în infrastructura de apă uzată, aprobate de către finanţator.
	Nemodificat
	

	5. 
	Art.4.- Pentru aglomerările umane cu mai puţin de 10.000 locuitori echivalenţi, care urmează să acceseze fonduri din programele de finanţare europene, naţionale sau din bugetul local al acestora, lucrările şi termenele sunt asumate de autoritatea administraţiei publice locale.
	Art. 4.- Pentru solicitanții care urmează să acceseze fonduri din programele de finanţare europene, naţionale sau din bugetele locale pentru infrastructura de apă uzată, lucrările şi termenele sunt stabilite de autoritatea administrației publice locale sau de ministerul de resort, printr-un program de măsuri.   
Autor: Comisia pentru mediu și echilibru ecologic
	

	6. 
	Art.5.- (1)Autorizaţiile de gospodărire a apelor, emise în baza art.l, îşi păstrează valabilitatea atâta timp cât sunt respectate termenele de realizare a lucrărilor înscrise în acestea, dar nu mai mult de 5 ani.
(2) După expirarea valabilităţii autorizaţiilor prevăzute la art.l, în următoarea autorizaţie se înscriu valorile prevăzute în tabelul nr.l din anexa nr.l la Hotărârea Guvernului nr.l88/2002, cu modificările şi completările ulterioare.
	Art.5.- (1) Autorizaţiile de gospodărire a apelor, emise în temeiul  dispozițiilor art. 1, îşi păstrează valabilitatea cu condiția respectării termenelor de realizare a lucrărilor înscrise în acestea, dar nu mai mult de 5 ani de la data emiterii lor. 
Autor: Comisia pentru mediu și echilibru ecologic 
(2) După expirarea valabilităţii autorizației de gospodărire a apelor prevăzută la alin.(1), se emite o nouă autorizație în care se înscriu valorile-limită de încărcare cu poluanți  ai apelor uzate  evacuate în receptorii naturali  care nu depășesc valorile prevăzute în Anexa nr.1 și Anexa 3 la Hotărârea Guvernului nr. 188/2002, cu modificările şi completările ulterioare.

Autor:  Comisia pentru mediu și echilibru ecologic
	


Anexa 2
Amendamente Respinse
la proiectul de Lege privind unele măsuri în domeniul protecţiei apelor 
	Nr.

crt.
	Text adoptat de Senat
	Text amendament 
	Motivație 
	Camera Deputaților

	0
	1
	2
	3
	4

	1. 
	Art.5.- (1)Autorizaţiile de gospodărire a apelor, emise în baza art.l, îşi păstrează valabilitatea atâta timp cât sunt respectate termenele de realizare a lucrărilor înscrise în acestea, dar nu mai mult de 5 ani.

	Art.5.- (1) Autorizaţiile de gospodărire a apelor, emise în temeiul  dispozițiilor art. 1, îşi păstrează valabilitatea cu condiția respectării termenelor de realizare a lucrărilor înscrise în acestea, dar nu mai mult de 3 ani de la data emiterii lor. 

Autor: Remus Adrian Borza, deputat independent

